Täna saates - pastor põgenes tagakiusu eest Süürias,
kuid Euroopas ootasid teda tapmisähvardused.
Vapper pastor ei lõpeta evangeeliumikuulutamist.
Palvesõdur jäi lennuõnnetuses ellu. Ta ütleb: Jumal pani ta lennukisse.
Hiinas levivad kristlikud koolid.
USA eksportkool räägib Hiina noortele ja vanematele Jeesusest.
KRISTLIKU MAAILMA UUDISED
Tere tulemast saatesse!
Olen George Thomas. Wendy Griffith on puhkusel.
Alustame Lähis-Ida tagakiusu eest põgenenud kristlastega.
Nad ei leia siit Läänest alati pelgupaika.
Gary Lane räägib Süüria evangelistist, kes põgenes ISISe ohu eest
ja kohtus nn kristliku Euroopa pelgupaigas tapmisähvardustega.
Kohtusime Saeediga kuue aasta eest enne Süüria sõja algust.
Ta juhtis kogudust ja evangeliseeris,
kuigi tagajärjeks võis olla surm või vangistus.
Nägime imelisi tervenemisi isegi Süüria mošees.
Jagasime Piibleid ja Jeesuse filme. Rääkisime sellest,
kui tähtis on usk Jeesusesse. Töö oli imeline.
Paljud moslemid võtsid Jeesuse vastu oma Päästjaks
Siis puhkes sõda islamiäärmuslaste ja Süüria valitsuse vahel.
ISIS ja teised militantide rühmitused võtsid sihikule kristlased,
sest pidasid neid Assadi toetajaiks. Saeed põgenes Venemaale
ja ootas, et valitsus annab talle usulise varjupaiga.
Menetlus venis ja venis. Pastor põgenes Venemaalt
ja jõudis polaarjoone taha.
Tere tulemast Lähis-Ida põgenike ootamatusse kodusse Finsnessi.
Saeed arvas koos naise Ranaga, et leiab Põhja-Euroopast varjupaiga.
Nad teadsid, et enamikus Läänest on sõna- ja usuvabadus.
Saeed lootis leida rahu Norrast, kaugel Süüria sõjast ja ISISest.
Ta jagas Kristust sotsiaalmeedias ning võrdles Piibli ja Koraani õpetusi.
Ta hoiatas norralasi radikaalse islami ohtude eest.
See pahandas mõnigaid moslemeid Norras ja sellest väljaspool.
Nad hakkasid meile Facebookis tapmisähvardusi saatma.
Nad ütlesid, et elavad meie lähedal.
Nad hoiatasid, et vastuvõtukeskuses elab džihadiste,
kes võivad ta tappa, kui ta kirjutamist ei lõpeta.
Ma ei lõpetanud kirjutisi, kuna usun sõnavabadusse.
Usun ka Jumala Sõna jõusse.
Lääs peab teadma, mida Koraanis öeldakse.
Maailm on kaoses radikaalse islami õpetuste tõttu.
Paljud radikaalid tulevad Läände.
Kas nad sulanduvad siin, isegi kui toetavad endiselt tekste,
mis õhutavad vägivallale, vihale ja naiste rõhumisele?
Saeed sai ka ähvarduskõnesid. Ta palus politseist abi.
Võtame asja tõsiselt. Püüame anda parimat abi.
Komissar Ovesen andis Saeedile kaitseks GPS-jälgimisseade.
Kui ta selle aktiveerib, leiame ta üles.
Vastame tema kutsele ja leiame ta kiiresti.
Paaril oleks ohutum oma korteris, kuid nad kohtuvad sõpradega
ja räägivad Kristuse armastusest teistele asüülitaotlejatele.
Põgenikele nagu Homsist, Süüriast, pärit Jameel Nadrah'le perega.
Nadrah'l on vähk. Ta saab keemiaravi. Tal on olnud 6 operatsiooni.
Vasak neer ja osa soolest ja põrnast on eemaldatud.
Võõral maal paranematu haigusega võitlev Nadrah
saab julgustust, kui kaasmaalane Saeed temaga palvetamas käib.
Haigusest hoolimata kasvavad usk ja usaldus Jeesusesse.
Loodan, et Jumal teeb ime ja tervendab mu.
Immigratsiooniamet andis Saeedile ja Ranale loa Norrasse jääda.
Üks pereliige elab teises Norra linnas, kellega loodetakse ühineda.
Raskustest hoolimata tunnevad nad end Norras hästi.
Euroopa vajab Jeesust.
Paljud norralased on Kristusest eemale läinud.
Usun, et nad naasevad ega lase teistel kultuuridel ja uskudel
hävitada seda kaunist ühiskonda, mis ehitati Piibli põhimõtetele
rahust, armastusest, andestusest, halastusest ja inimõigustest.
Usk ja armastus innustavad Saeedi jätkama Kristusest rääkimist
olgu ohuga silmitsi Süürias
või polaarjoone taga ühes maailma kaugeimas paigas.
Gary Lane, Finnsnes, Norra
Aitäh, Gary.
Teisi uudiseid - ühe Inglise koguduse sõnul
on töö moslemipõgenikega muutnud nende enda kogukonda.
Pastor Sally Smith rääkis CBN Newsile,
et iga nädal tuleb St Marki koguduses usule 3―4 moslemit.
Mõnede põgenike sõnul polevat kohalik mošee neid vastu võtnud.
Smithi kogudus pakub neile toitu, riideid, peavarju,
arstiabi ja keeletunde. Hiljuti ristiti 15 põgenikku.
See on kasvatanud meie kogudust ja selle päästnud.
Olime valge töölisklassi kogudus varisevates ruumides,
post-tööstuslikus linnas.
Pühapäevahommikul laulis ca 12 inimest vanale orelile kaasa.
Pikk anglikaani liturgia.
Muutusime elavaks, multikultuurseks,
mitmekülgseks, ülistavaks kristlikuks kogukonnaks.
Põnev. Pärast seda, kui kaks isislast mõrvasid altaril Prantsuse preestri,
peaksid kirikud ettevaatlikud olema,
kuid endiselt põgenikke teenima, ütleb Smith.
ISIS kuulutab, miks nad kristlasi ründavad.
ISISe netilehe värskeim väljaanne kannab nime "Purusta rist".
Seal on artikkel "Miks me teid vihkame ja teie vastu võitleme?":
"Esiteks vihkame teid, kuna olete uskmatud.
Põlgate Allahi ükssust, kas mõistate seda või mitte,
kui teenite tema kõrval teisi jumalaid.
Pilkate teda, öeldes, et tal on poeg.
Isegi kui lõpetaksite pommitamise, vangistamise, piinamise,
laimamise ja meie maade anastamise, vihkaksime teid ikkagi,
sest meie peamine põhjus teie vihkamiseks ei kao,
enne kui võtate vastu islami."
Lisainfot selle kohta, kuidas ISIS kristlasi ja juute väärusulisteks peab,
leiate meie kodulehelt Dale Hurdi blogist "Hurd on the Web".
Iisraeli sisejulgeolekuteenistuse väitel
infiltreerus Hamasi agent Gazas abirühmitusse World Vision
ja suunas juhina üle 40 mln USD terrorirühmitusele Hamas.
Enamik summast olid kristlaste annetused.
Iisraeli väitel kasutati 60 % Gaza eelarvest
rakettide ostmiseks, tunneliteks, rünnakuteks Iisraeli vastu
ja teisteks Hamasi sõjaprojektideks.
World Visioni teatel on nad šokis süüdistuste tõttu regioonijuhi vastu
WV eitas osalust sõjalises, poliitilises või terroristlikus tegevuses.
Iisraeli julgeolekuallika sõnul
pole World Vision ehk enam ainus abiühendus, keda Hamas petnud on.
Järgmiseks - naine oli alla kukkunud lennukis.
Ta usub, et tema lennukis olek oli Jumala tahe.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Tere tulemast tagasi!
19.7.1989 astus Helen Hayes United Airlinesi lennule nr 232
Denverist Chicagosse. Lennuk ei jõudnud kunagi kohale.
Selle tagumine mootor läks rikki ja lennuk kukkus Sioux Citys Iowas alla.
Helen jäi imekombel ellu.
Nüüd räägib ta sellest Stephanie Riggsile.
Kuulsime ja nägime 19.7.1989, kuidas Boeing 747 hüdraulika alt vedas
ja lennuk juhtimise kaotas.
Lennuk kukub alla. See põleb!
Kas mäletad seda päeva? Mäletan iga minutit väga selgelt.
See oli investeeringute juhi Helen Young Hayesi usuprooviks.
Ta istus kohal 9B.
Ta palvetas, et juhtuks võimatu: Et Jumal juhiks pilootide käsi,
kui nad püüavad esmakordselt ajaloos hüdraulikata maanduda.
Kui mõistsin, et midagi on viltu, ütles kapten raadios:
"Head reisijad, me ei jõua Chicagosse.
Lennuki sabas on rike.
Püüame Sioux Citys 35 minuti pärast hädamaandumise teha.
Ütlen otse välja: See saab raske olema."
Räägi sellest. - Lennuk viskles küljelt küljele.
Rappusin oma toolil ja nägin enda ümber leekide merd.
Siis lõin esimest korda kartma.
Mõtlesin: "Kallis Jumal, ära lase mul ära põleda."
Leegid lõppesid. Lennuk uperpallitas ja pöördus äkitselt katusele.
Seejärel libisesime, kuni lennuk peatus.
Kuulsin praginat, sisinat ja põlemise häält.
See kostis lennukist. - Lennuk põles.
Reisijad oigasid. Rippusin pea alaspidi.
Mõtlesin: "Mis ma nüüd teen?"
Me polnud harjutanud ega oodanud sellist olukorda.
Jäid koos 185 reisijaga ellu.
Lennukis oli 296 inimest.
Kas mõtlesid, miks just sina? 111 inimest kaotas elu.
Minu sealolekul oli põhjus.
Olin lennukis, sest ilma et sellest teadnud oleksin,
vajasid piloodi käed juhtimist.
Mu südamesse pandi palve, mille palvetasin.
Mida sa palusid? - Esmalt meenusid mulle piloodi käed.
Sulgesin silmad ja hakkasin palvetama pilootide eest.
Palusin, et Issand annaks neile juhtimist ja tarkust
ning näitaks, mida teha. Usun, et mu palvetele vastati.
Lennuk oli kaotanud juhitavuse,
seda ei saanud üles ega alla juhtida,
pidurid ja maandumistelik ei töötanud.
Esmakordselt aviatsiooni ajaloos toodi selline lennuk maandumisrajale.
Keegi ei oodanud ellujäämist, kuid 185 reisijat pääses eluga.
Tean, et olin lennukis selleks.
Kust sa sellise usu said? - Olin kasvanud usklikuna.
Sain usu Jeesuse päästetöösse oma ema kaudu
ja kohalikus katoliku kirikus käies.
Osa minust on lapsepõlvest peale alati mõistatanud,
kas mu usk osutub tõeliseks, kui seda kõige enam vajan.
Kui olen igaviku serval, kas kardan? Kas Jumal on reaalne?
See sai 19. juulil 1989 vastuse.
Jah. See kõik on reaalsem kui miski muu.
Kuidas saada suhe, mis sind kannab
ja aitab suuremasse ellu, kui suudame ette kujutada?
See tuleb sellest, et tunned, kes Jeesus tõeliselt on.
Õpime Teda tundma Piiblis ning selle kaudu, mis Ta ütles ja tegi.
Õpime Teda tundma kogukonnas.
Õpime Teda tundma teiste elu ja kogemuste kaudu
ning veetes Temaga aega.
Mitu lennumiili sul on kogunenud? Õnnetus ei hirmutanud sind?
Miljon miili.
Olen surmale silma vaadanud.
Olen vaadanud üle igaviku serva.
Usun, et surma pole vaja karta,
kuna see elu kannab meid uude, tõelisse ellu.
Viimane koolipäev.
Järgmiseks - Kristlik haridus Hiinas.
USA ja Hiina kristlased õpetavad koos
järgmisele põlvkonnale Jeesusest.
Jumalal on plaan.
Jumalal on tulevik ja eesmärk igaühe jaoks meist.
Vajame katsumusi. Ilma nendeta me ei karastu.
Usun, et mu kõrval olid inglid.
Kas oled valmis loobuma uhkusest ja ususammu tegema?
Tõsilood inimestest, kes ületasid võimatuid vastuolusid:
DVD "Victory through Life's Storms"
Jumal tahab sulle head teha.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Suvi möödub lennates.
USAs lõpevad peagi suvevaheajad ja paljud naasevad kooli.
Miljonid neist käivad kristlikes koolides.
Mõned koolid sirutuvad oma kogukonnast väljaspoole välismaale.
Mengfei Li räägib, kuidas USA haridusprofessionaalid
avavad Hiinas kristlikke koole.
Hiina hariduselu muutub,
kui Hiinas avatakse üha rohkem USA kristlikke koole.
Kuigi valitsus piirab religiooni, toovad USA ja Hiina kristlased hiinlastele
piiblitõdedel põhinevat haridust.
Sean Elgut on kristliku akadeemia Veritas rektor Virginias.
2014. a valis USA Haridusliit akadeemia
üheks parimaks kristlikuks kooliks USAs.
Elgut tundis koos abikaasaga, et Jumal andis neile uue ülesande.
Tundsin, kuidas Issand küsis: "Kas oled valmis olema Taaniel
nende keskel, kes pole veel täiesti päästetud,
kuid avaldad sellist mõju nagu Ma tahan, et sa avaldaksid?"
Elgut ütleb, et kuigi paljud hiinlased on ateistid või budistid,
on enamik lapsevanemaist avatud ja julgustab lapsi Kristust tundma.
Enamik neist ütleb: "Rääkige meie lastele oma usust."
Nad võivad nimetada seda religiooniks, Jumalaks või Jeesuseks.
"Sest tahame, et meie pojad ja tütred usuksid millessegi."
Õpilastele õpetatakse kristlikke väärtusi.
Õpetajad veedavad nendega aega, lootes neid Kristuse juurde tuua.
Nad on väga avatud.
Paljudele hiinlastele on olnud kergem tunnistada kui ameeriklastele,
sest neil on vähem eelarvamusi.
Nad võtavad innukalt osa kristlikest üritustest.
Väiksed lapsed pole ainsad, keda kristlik haridus innustab.
Ka Hiina teismelised on avatud ja entusiastlikud.
Mõned mõistavad, et Piibel aitab rõõmsat ja õnnelikku elu elada.
Crystal Lu ja Wang Zhao Yuan said hea tunnistuse
ja võtsid Jeesuse vastu. Neid puudutasid Piibli väärtused.
Enne kui kooli tulin, teadsin Jeesusest väga vähe.
Koolis õppisin tundma Jumalat ja Tema armastus oma laste vastu.
Kristlastest vanemad rõõmustavad, et Jumal tegi tee Temaga tutvumiseks.
Kõik peres on kristlased.
Nautisin eravestlusi õpetajatega.
Kui nad minuga palvetasid, tundsin end paremini ja kergemalt.
Kui üha rohkem Hiina õpilasi registreerub kristlikku kooli,
tutvuvad nende vanemad kohalike kristlastega.
Nad näevad laste muutunud elusid ja mõtlevad, millest see johtub.
Õpetajad õpetavad lastele Piibli põhimõtteid.
Mõtlesin, et ehk peaksin ka õppima. Tahan vestelda oma lastega.
Hiina lapsevanemad usuvad,
et nende tähtsaim ülesanne on kasvatada lapsed edukateks.
Üha rohkemad pered otsivad usust lastele positiivseid mõjusid.
USA kristlikud koolid ootavad uusi Hiina teismelisi
ja ootavad, et üha rohkemad vanemad näevad tõde Jeesuse kohta.
Kuigi kui ta töötas kristliku kooli heaks, uskusime,
et avaneb võimalus ja Jumal sünnitab kristliku kooli.
See on suur töö. Teadsime, et see on Jumalast ja Ta aitab.
Mengfei Li, Beijing, Hiina
Võid levitada häid uudised Jumala tööst maailmas.
Meie kodulehel cbnnews.com saad lugu Facebookis jagada.
CBN-i uus õpetussari Pat Roberstonilt "Victory through Life's Storms".
Kohtud inimestega, kes on kogenud raskeid olukordi.
Valu oli kirjeldamatu.
700-klubi saatejuht Terry Meeuwsen.
Kõigil on elus katsumusi.
Ma ei tahtnud lahutada. - Mulle anti valuvaigisteid.
Ta ütles: "Sind sööb vähk."
Pat Robertson varustab tööriistadega,
mis aitab sind võidukalt läbi isiklike tormide.
Jumal pole hädas piiratud. On olemas üliküllus.
Tunnistused inimestelt, kes võitsid võimatuina tundunud raskused.
Võta ususamm. Ta võib sama ka teistele teha.
Võit elutormides
Jeesus ütles, et miski pole võimatu.
Mitte miski.
Nüüd saadaval.
HOMOSEKSUAALSUS: Kristluse vaatenurk
Põhikoolis hakkasid mind tüdrukud huvitama.
See ajas segadusse, sest olin tüdrukueas Issanda vastu võtnud.
Keset pühaduskoodeksit viitab Piibel homoseksuaalsusele.
Kristlased ei pea kartma uurimusi ja head teadust.
Nad ütlevad: "Kohutav! Sa ei lase teda ju majja?"
CBN-i ERIRAPORT
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Kohas, mida paljud peavad Jeesuse hauaks,
tehakse 200 aasta järel tähtsat restaureerimistööd:
Püha Haua Kiriku eest vastutavad tahud jõudsid kokkuleppele.
Chris Mitchell raporteerib Jeruusalemmast.
Püha Haua Kirik asub Jeruusalemma Kristlikus kvartalis.
Paljud usuvad, et siin löödi Jeesus risti, maeti
ja tõusis surnuist üles. Igal aastal külastavad sajad tuhanded kirikut.
Konstantinus ehitas kiriku rohkem kui 1600 aasta eest.
See on põlenud, elanud üle maavärinaid,
hävinenud moslemite käes ja on korduvalt taastatud.
Viimati remonditi kirikut 1810. a,
kui taastati tulekahjus kannatanud mausoleum.
1927. a maavärin kahjustas mausoleumi ümbrust
ja ka mausoleumi ennast.
Giid Said Rabieh' sõnul ei toimunud toona midagi,
kuna halduse eest vastutavad Kreeka ortodoksid, Rooma katoliiklased
ja Armeenia ortodoksid ei jõudnud remondis kokkuleppele.
Eri kirikkonnad võitlevad pidevalt,
kellel on au pühapaigas
teistest rohkem palvetada või teenida.
Nüüd otsustasid juhid võitluse lõpetada.
Restaureerimistööd juhib prof Moropoulou.
Eemaldame marmor- ja kiviplaadid.
Lisame pühast kivist ehitise ühtlustamiseks mörti.
Arendame ühtse struktuuri,
nii et kõik kihid toimivad ühtse struktuurina.
Pärast sobiva mördi ja betooni lisamist
kinnitame kiviplaadid titaanpoltidega tagasi.
Kolm kirikut ja Jordaania kuningas Abdullah annavad üle 3 mln USD
2017. a märtsiks valmiva töö jaoks.
Chris Mitchell, Püha Haua Kirik, Jeruusalemma vanalinn
Tõesti haruldane kokkulepe.
See oli tänaseks kõik.
Järgmise korrani! Kogu tiimi poolt: Kohtumiseni ja Jumal õnnistagu teid!
Tõlge: Monika Jaaguri